A BIZOTTSÁG 1794/2002/EK RENDELETE
(2002. október 9.)
az olívaolaj-termelésre vonatkozó támogatási rendszernek az 1998/1999., 1999/2000., 2000/2001., 2001/2002., 2002/2003. és 2003/2004. gazdasági évben történő alkalmazására irányadó részletes szabályok megállapításáról szóló 2366/98/EK rendelet módosításáról szóló 1249/2002/EK rendelet helyesbítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1513/2001/EK rendelettel[1] módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK rendeletre[2] és különösen annak 5. cikkére,
tekintettel a legutóbb az 1639/98/EK rendelettel[3] módosított, az olívaolaj termelésére nyújtott támogatásra és az olívaolaj termelői szervezeteinek támogatására vonatkozó általános szabályok megállapításáról szóló, 1984. július 17-i 2261/84/EGK tanácsi rendeletre[4] és különösen annak 19. cikkére,
tekintettel az 1513/2001/EK rendelettel módosított, az olaj- és zsírpiac közös szervezésének létrehozásáról szóló 136/66/EGK rendelet módosításáról szóló, 1998. július 20-i 1638/98/EK tanácsi rendeletre[5] és különösen annak 4. cikkére,
mivel:
(1) Az 1249/2002/EK rendelet[6] 1. cikkének (1) és (2) bekezdését az abban szereplő több elírás következtében helyesbíteni kell.
(2) Az e rendeletben előírt intézkedések összhangban vannak az Olaj- és Zsírpiaci Irányítóbizosság véleményével,
ELFOGADTA EZT A RENDELETET:
1. cikk
Az 1249/2002/EK rendelet 1. cikke a következőképpen kerül helyesbítésre:
1. Az 1. pontban a 2366/98/EK rendelet új 12a. cikkének szövege a következőképpen módosul:
a) az első albekezdésben a bevezető mondat helyébe a következő szöveg lép:
"A 2. és 5. cikkben említett nyilatkozatok és a 12. cikkben említett támogatási kérelmek alapján, a termelő tagállamok meghatározzák a 2002/03. gazdasági évre az 1638/98/EK rendelet 4. cikke első albekezdésében említett további olajfák becsült szűzolívaolaj-termelését úgy, hogy a felnőtt olajfákra eső átlagos hozamot az alábbi összegekkel szorozzák meg:";
b) a második albekezdésben a bevezető mondat helyébe a következő szöveg lép:
"A felnőtt olajfák átlagos hozamának számításánál a 12. cikk (1) bekezdésének b) pontjában említett, előállított szűz olívaolaj mennyiségét az alábbi összegekkel elosztva kell kiszámítani:".
(2) A 2. pont helyébe a következő szöveg lép:
"2. A 14. cikk (1) bekezdésének első albekezdése helyébe a következő rendelkezés lép:
Az olajbogyó-termelők az általuk ténylegesen előállított szűz olívaolaj mennyisége után jogosultak támogatásra, levonva ebből a 12a. cikkben említett további olajfák termelését, és hozzáadva az e cikk (2) bekezdésében meghatározott olívamaradék-olaj átalányjelleggel megállapított mennyiségét."
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ezt a rendeletet 2002. november 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. október 9-én.